Hy is tevrede met die weeklikse vordering wat Siya Kolisi as Springbok-kaptein toon, maar ná slegs ses toetse wil Rassie Erasmus hom nog nie die finale stempel as sy Wêreldbeker-kaptein gee nie.
Die Bok-afrigter het wel sy kaptein se spelpeil as ’n baldraer in die Rugbykampioenskap ’n regmerk gegee.
“As jy verloor, veral in Suid-Afrika, is dit moeilik om na die positiewe aspekte van jou spel te kyk,” het Erasmus gesê.
“Hy groei nog in die rol en maak hier en daar foute. Elke dag wat ek met hom werk, kan ek iemand sien wat groei. As ons tot die Wêreldbeker bymekaar kan bly, of dan minstens hy, glo ek hy sal in ’n wonderlike leier ontwikkel.
“Veral wat die bestuur van wedstryde betref. Soos byvoorbeeld daardie strafskop wat ons net voor rustyd teen die Wallabies gekry het.
“Ons kon ’n minuut geneem het met daardie skop. Toe skop ons hom in 15 sekondes oor, staan ’n strafskop af en laat hulle terug in die wedstryd. Klein dinge soos dít sal met tyd kom. Hy probeer nietemin sy beste en maak ons trots.”
“Hy speel nou beter en dit verbeter sy kapteinskap. Ons moet geduldig met hom wees terwyl hy ’n paar foute maak en nie vertroue in hom verloor nie. Hy werk hard daaraan.
“Ek het nog nie besluit wanneer ek ’n aankondiging (oor die Wêreldbeker-kapteinskap) sal maak nie. Totdat ons nie weet wie dit is nie en hoe ons vorentoe gaan beweeg nie, sal ons nie ’n aankondiging maak nie.”
As ’n speler kan Kolisi se werkverrigting steeds baie verbeter wanneer hy nie in besit van die bal is nie. As kaptein moet hy ook sterker leiding neem en gereelder en duideliker met die skeidsregters kommunikeer.
Veral as hy en sy spanmaats in sekere gevalle soos in die afgelope toetse teen Argentinië en Australië oortuig is die verkeerde besluit geneem is.
Om nie eens te praat van die rondlêers nie. Hul pluksels staan die hele wêreld vol. Net so vuil was dit onlangs in die hoek tussen die bottelstoor en Absa, waar vullis uitgekrap is. Hulle gaan ook toilet toe net daar waar hulle sit en lê. Genoeg is genoeg.
Dan noem die Overstrand-munisipaliteit dit ’n skoon dorp – dit is ’n afskuwelike vuil dorp. Die munisipaliteit kan tog seker die oortreders aanspreek, en die eienaars van die geboue en persele opdrag gee om te sorg dat dit skoon voor hul deure is. Algehele verval is so duidelik in Hermanus die afgelope tyd en dit is nie aanvaarbaar nie.